Den Vest-Sjællandske Avis, 1832-05-15
Moniteuren af 3die Mai siger: at Dampskibet Carlo Alberti var med Hr. v. Bourmont ombord, afseilet fra Livorno den 24de. Man vidste, at det Carlistiske Partie i Marseille giorde Tilberedelser, til en Revolution, da nogle ventede ham, andre Hertuginden af Berry. Tropperne fik Ordre til at holde sig parat paa det første Vink. Natten imellem den 29de og 30te var det roeligt; men Kl. 8 om Morgenen blev den hvide Fane plantet paa Kirketaarnet, og en temmelig anseelig Hob begav sig til Esplanaden for at see efter Dampskibet. En af dem opstillede sig for Justispaladsets Døre og blev opfordret af den commanderende Underlieutenant Chazal til at begive sig bort; da dette ikke hialp, saa tog denne ham i Kraven og trak ham i Arrest, nu adspredte Hoben sig. Plads commandanten, Oberst Menard, begav sig derpaa med 40 Mand af det 13de Linieregiment til Laurentii Kirken og opplantede den trefarvede Fane paa nye, Nationalgarden havde af sig selv grebet til Vaaben. Divisionschefen Gen. Damremont mønstrede Kl. 9 om Morgenen alle Tropperne, som modtoge ham med det Raab: Leve Kongen, Leve den trefarvede Fane! En stor Deel af Folkemængden var forsamlet paa den offentlige Plads og istemmede det samme Raab. Moniteuren bemærker at denne Begivenhed vil blive et dødeligt Stød for det Carlistiske Partie; thi den vil overbevise det om, at Folkemængden i denne Deel af Landet ikke staaer til dens Disposition, som det har indbildet sig; thi i alle Naboe-Departementerne blev det roeligt. - Det interessanteste ved denne Begivenhed var at erfare om Hertuginden af Berry har deeltaget i den; Franske Blade ville nu vide at hun har udstædet en Proclamation til Soldaterne, hvori hun kalder sig Frankerigs Regentinde; de fortælle, at hun var ombord paa Dampskibet Carlo Alberti, at man signaliserede det fra Marseille; men at det strax var vendt om, saasnart den trefarvede Fane var opplantet fra Laurentii Taarnet, og at to lette Krigskibe vare afsendte for at forfølge det med den Ordre, hvis de kunde bemægtige sig det, at sende Hertuginden til England og bringe hendes Ledsagere til Frankerige. Det lader virkeligt til som hun har deeltaget i Complottet, thi den Preussiske Statstidende berte ter fra Livorno, at hun havde der indskibet sig paa det Sardinske Dampskib Carlo Alberti, for, som det hedte, at begive sig til Barcellona. Hun var under Navnet Rosa gaaet ombord paa Skibet tilligemed en anden Dame i Nærheden af Staden; Hertugen af Lucca have tilbudet hende Lystslottet Marlia til et Sommerophold, men hun var afreist fra Massa, hvor hun hidintil havde opholdet sig over Lucca og Florenz til Pisa; 13 Franske tildeels fornemme Personer, hvoriblandt Hertugen af St. Priest, havde været ombord med hende, paa Dampskibet. Det er mærkværdigt nok, at man havde i Vien d. 4 Mai det Rygte, at Hertuginden, var landet i Frankerige; Rygtet belv troet en heel Dag og havde den Virkning at Statspapirene faldt. – J Marseille er endnu passeret en anden Tumult; den republikansksindede Folkemængde havde nemlig forhaanet og forfulgt Under statssecretairen Hr. Thiers, man bragte ham Charivaris, man brændte hans billede og han maatte begive sig hemmelig til Toulon, hvorfra han er afseilet med Corvetten Lomproie til sin diplomatiske Bestemmelse. - De afsendte Forstærkninger ere ankomne til Bona. Beyen af Konstantines Tropper havde d. 29de Marts rømmet Staden og sat den i Brand; men de Franske forefandt dog 132 Kanoner med en Mængde Munition. J Castellet Kassaubah laae 6-700 Mand. En Orcan havde den 25de Marts anrettet i det Algierske stor Skade og voldet Oversvømmelser.